2009 m. bendrojo biudžeto preliminarus taisomojo biudžeto nr. 2 projektas - Išlaidų suvestinė pagal skirsnius : III skirsnis – Komisija /* KOM/2009/0032 galutinis */





[pic] | EUROPOS BENDRIJŲ KOMISIJA | Briuselis, 2.2.2009 KOM(2009) 32 galutinis 2009 M. BENDROJO BIUDŽETO PRELIMINARUS TAISOMOJO BIUDŽETO NR. 2 PROJEKTAS IŠLAIDŲ SUVESTINĖ PAGAL SKIRSNIUS III skirsnis – Komisija (pateikta Komisijos) 2009 M. BENDROJO BIUDŽETOPRELIMINARUS TAISOMOJO BIUDŽETO NR. 2 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1] su paskutiniais pakeitimais, padarytais Tarybos reglamentu (EB, Euratomas) Nr. 1525/2007[2], ypač į jo 37 straipsnį, Europos Komisija biudžeto valdymo institucijai pateikia 2009 m. biudžeto preliminarų taisomojo biudžeto Nr. 2 projektą. TURINYS 1. Įvadas 4 2. SESAR 4 3. Europos ligų prevencijos ir kontrolės centras (ECDC) 5 4. Europos geležinkelio agentūra (ERA) 6 5. Biudžeto pastabų pakeitimai 6 5.1. GMES operatyvinės paslaugos 6 5.2. Maisto priemonė 6 IŠLAIDŲ SUVESTINĖS PAGAL SKIRSNIUS PAKEITIMAI Išlaidų suvestinės pagal skirsnius pakeitimai perduodami atskirai per SEI–BUD sistemą. Informacijai skirtas išlaidų suvestinės pagal skirsnius pakeitimų tekstas anglų kalba pateikiamas biudžeto priede. 1. Įvadas 2009 m. preliminariame taisomojo biudžeto Nr. 2 projekte (toliau – PTBP) atsižvelgta į tai, kad: - į Bendrijos biudžetą įtrauktas bendros įmonės SESAR personalo planas, atsižvelgus į Reglamento (EB) Nr. 219/2007[3] pakeitimą; - pakeistas Europos ligų prevencijos ir kontrolės centro (ECDC) personalo planas, jį suderinus su 2009 m. biudžetu; - pakeistas Europos geležinkelio agentūros (ERA) personalo planas; - pakeistos biudžeto pastabos. PTBP 2/2009 nesukelia jokių finansinių pasekmių. 2. SESAR BENDRA įMONė SESAR (BĮS) NAUJOS KARTOS EUROPOS ORO EISMO VADYBOS SISTEMAI SUKURTI įKURTA 2007 M. VASARIO 27 D. (TARYBOS REGLAMENTAS (EB) NR. 219/2007) PAGAL SUTARTIES 171 STRAIPSNį. TAčIAU TEISINIS BENDROS įMONėS (BĮ) STATUSAS NEBUVO AIšKIAI APIBRėžTAS, TODėL KILO DAUG SUNKUMų NUSTATANT JOS TEISINę IR ADMINISTRACINę STRUKTūRą. TAIGI šIUO METU, NORS BĮS IR JOS PERSONALą REGLAMENTUOJA BELGIJOS TEISė, BĮ SUKURTA IR VALDOMA REMIANTIS TARYBOS REGLAMENTU. Pradėdamos 7-ąją bendrąją MTTP programą, ES institucijos nustatė naują BĮ įsteigimo metodą. Esminis šio metodo aspektas – BĮ pripažįstamos „Bendrijos įstaigomis“, galinčiomis naudotis Europos bendrijos privilegijomis ir imunitetais. Todėl šių įstaigų personalą reglamentuoja EB tarnybos nuostatai, be to, įstaigoms ir jų personalui taikomas Protokolas dėl privilegijų ir imunitetų. Pirmą kartą šis požiūris pritaikytas 2008 m., įkuriant penkias naujas BĮ (CLEAN SKY, ENIAC, IMI, ARTEMIS ir KEV bendrą technologijų iniciatyvą). BĮS įkurta metais anksčiau, remiantis tuo pačiu teisiniu pagrindu, kaip ir įkuriant naująsias BĮ. Siekiant užtikrinti, kad Bendrijos požiūris į šių įstaigų kūrimą būtų nuoseklus, BĮS teisinis statusas iš dalies pakeičiamas ir prilyginamas kitų BĮ statusui. Dėl šios priežasties Komisija pasiūlė iš dalies pakeisti Reglamentą (EB) Nr. 219/2007. Viena iš šio dalinio pakeitimo pasekmių – BĮS personalui bus taikomi EB tarnybos nuostatai kaip laikiniesiems tarnautojams ir sutartiniams darbuotojams. Todėl BĮS personalo planą reikės įtraukti į Bendrijos biudžetą. Tarybos reglamentas (EB) Nr. 1361/2008, iš dalies keičiantis Reglamentą (EB) Nr. 219/2007, priimtas 2008 m. gruodžio 16 d.[4] ir įsigaliojo 2009 m. sausio 1 d. BĮS jau veikia ir jau įdarbino kelis pirmuosius darbuotojus. Kad būtų užtikrintas BĮS veiksmų tęstinumas, būtina nesukeliant nepatogumų esamiems personalo nariams pradėti taikyti EB statutą ir per 2009 m. užbaigti BĮ įdarbinimo procesą. Todėl BĮS personalo planą svarbu įtraukti į Bendrijos biudžetą, kai tik pradedamas įgyvendinti 2009 m. biudžetas. Personalo planas įtrauktas į biudžeto priedą. 3. Europos ligų prevencijos ir kontrolės centras (ECDC) Europos ligų prevencijos ir kontrolės centras (ECDC) yra decentralizuota, Stokholme veikianti „pirmojo ramsčio“ agentūra, kurios užduotis – stebėti ir vertinti užkrečiamųjų ligų grėsmę žmonių sveikatai ir teikti informaciją apie tai. Dabartinis preliminarus taisomojo biudžeto projektas pateisinamas poreikiu iš dalies pakeisti centro personalo planą, atsižvelgiant į biudžeto valdymo institucijos priimtus sprendimus dėl 2009 m. biudžeto. Apibrėžtose funkcinėse srityse nustatyta pagrindinė ECDC organizacinė struktūra ir pajėgumai; sukurta epidemiologinės priežiūros sistema su galimybe užtikrinti parengties ir atsakomųjų priemonių gebėjimus, reaguoti į prašymus teikti mokslines konsultacijas ir rizikos vertinimus bei vykdyti epidemiologijos srities mokymus ir tinkamai informuoti apie sveikatos būklę. Vis dėlto centras dar tik pradeda savo veiklą. Pagrindinės jo teikiamos paslaugos naudingos, tačiau netenkina visų suinteresuotųjų šalių poreikių ir lūkesčių. Neseniai atlikus išorės vertinimą patvirtinta, kad ECDC pavyko įgyti mokslinės kompetencijos centro reputaciją ir taip suteikti papildomos naudos užkrečiamųjų ligų prevencijos ir kontrolės srityse, bet kartu rekomenduota sustiprinti ir išplėsti jo veiklą užkrečiamųjų ligų srityje. Komisija pateikia išorės vertinimo ataskaitos išvadas. Kad ECDC visiškai įvykdytų savo dabartinius įgaliojimus stiprinti Europos apsaugą nuo užkrečiamųjų ligų, reikia papildomų investicijų. Atsižvelgdama į šį požiūrį 2008 m. lapkričio 13 d. Komisija priėmė komunikatą Europos Parlamentui ir Tarybai dėl ECDC ateityje planuojamos veiklos ir išteklių poreikio (COM/2008/741). Komunikatu atnaujintas 2003 m. (kai centras buvo įkurtas) priimtas pirminis pareiškimas, atsižvelgus į ECDC laimėjimus per pirmuosius trejus veiklos metus bei išorės vertinimo rezultatus. Reikėtų pažymėti, kad 2007–2013 m. daugiametėje finansinėje programoje numatytų finansinių išteklių pakanka, kad ECDC galėtų įgyvendinti ateityje planuojamą veiklą. Per paskutiniuosius 2009 m. biudžeto procedūros etapus Europos Parlamentas balsavo už pataisą, kuria buvo panaikintas ECDC biudžeto rezervas, kurį Komisija pasiūlė 2009 m. PTBP, dar nepriėmus pirmiau minėto komunikato. Tačiau pataisoje, už kurią buvo balsuota, nebuvo užsiminta apie ECDC personalo plano atnaujinimą, kuris būtinas siekiant jį suderinti su nauja planuojama centro struktūra, kaip numatyta lapkričio 13 d. Komisijos komunikate ir suderinta su 2009 m. biudžete nustatytomis lėšomis. Todėl Komisija turi pateikti taisomąjį biudžetą, į kurį būtų įtraukti ECDC personalo plano pakeitimai, būtini siekiant jį suderinti su lapkričio 13 d. Komisijos komunikatu Europos Parlamentui ir Tarybai ir su nustatytais 2009 m. biudžeto asignavimais. Pasiūlytame personalo plane numatoma skirti 40 papildomų laikinųjų tarnautojų darbo vietų. Išsamus personalo planas įtrauktas į biudžeto priedą. Tikslinėms sritims skiriama tiek darbo vietų: Uždavinys | Pavadinimas | Naujos darbo vietos 2009 m. | Iš viso laikinųjų tarnautojų darbo vietų iki 2009 m. pabaigos | 1 | Konkrečioms ligoms skirti veiksmai | 9 | 27 | 2 | Priežiūra | 6 | 28 | 3 | Mokslinės konsultacijos | 6 | 23 | 4 | Parengtis ir reagavimas | 5 | 19 | 5 | Mokymas | 1 | 7 | 6 | Informavimas apie sveikatą | 6 | 21 | 7 | Partnerystė | 1 | 5 | Vidinis | Valdymas, valdyba | 1 | 9 | Vidinis | Administracinės paslaugos | 5 | 31 | Iš viso | 40 | 170 | 4. EUROPOS GELEžINKELIO AGENTūRA (ERA) Pagal Bendrijos biudžetą nustatytame 2009 m. personalo plane ne iki galo atsižvelgiama į agentūros poreikius, turint omenyje pagal 2008 m. gruodžio 16 d. Reglamentą (EB) Nr. 1335/2008[5] išplėstas jos kompetencijas ir personalo politiką, įskaitant kilimą tarnyboje (kaip numatyta agentūros daugiamečiame personalo politikos plane 2009–2011 m.). Todėl personalo planą reikia iš dalies pakeisti: - Ankstesniuose personalo planuose buvo numatyta AD15 kategorijos vykdomojo direktoriaus pareigybė. Ši pareigybė per klaidą išbraukta iš 2009 m. biudžete numatyto personalo plano, todėl ją būtina vėl įtraukti. - Kad agentūros vykdomai veiklai būtų užtikrintas tinkamas administracinės priežiūros lygis, sukuriamos 3 papildomos AST pareigybės, atitinkamai sumažinant AD pareigybių sąrašą 3 AD pareigybėmis. Išsamus personalo planas, kuriame nurodyti visi techniniai pakeitimai, įtrauktas į biudžeto priedą. Bendras agentūrai numatytų pareigybių skaičius nepasikeičia, ir papildomų biudžeto lėšų dėl šių pataisų prašyti nereikia. 5. Biudžeto pastabų pakeitimai 5.1. GMES operatyvinės paslaugos 2008 m. sėkmingai įgyvendinta parengiamoji priemonė „GMES operatyvinės paslaugos“ (Pasaulinė aplinkos ir saugumo stebėsenos sistema, 02 02 11 biudžeto straipsnis), užbaigus konkursą reagavimo į kritines situacijas paslaugų srityje ir atitinkamai paskyrus biudžeto asignavimus. Kitas žingsnis 2009 m. – pradėti teikti atskaitos duomenų paslaugą, bendradarbiaujant su esamais duomenų tiekėjais, kaip antai nacionalinėmis kartografijos agentūromis. Tačiau reikėtų atitinkamai pakeisti biudžeto pastabą (žr. pataisytą pastabą biudžeto priede). 5.2. Maisto priemonė Europos Komisijai, Europos Tarybai ir Europos Parlamentui susitarus dėl greito reagavimo į sparčiai didėjančias maisto kainas besivystančiose šalyse priemonės, galimybę gauti lėšas turėtų turėti ir tokie subjektai kaip nevyriausybinės organizacijos (NVO) ir nevalstybiniai subjektai. Todėl reikės atitinkamai pakeisti įgyvendinimo metodus, kurie anksčiau buvo pagrįsti partnerystėmis tik su tarptautinėmis ir regioninėmis organizacijomis. Suteikus teises NVO ir nevalstybiniams subjektams, Komisija turės labiau ir intensyviau prižiūrėti vykdomą veiklą. Kad delegacijose būtų galima įdarbinti išorės personalą, finansuojant pagal biudžeto eilutę 21 01 04 05 „Greito reagavimo į sparčiai didėjančias maisto kainas besivystančiose šalyse priemonė – Administracinio valdymo išlaidos“, Komisija siūlo atitinkamai iš dalies pakeisti biudžeto pastabą, nekeičiant biudžeto valdymo institucijos administraciniam valdymui jau patvirtintų sumų. [1] OL L 248, 2002 9 16, p. 1. [2] OL L 343, 2007 12 27, p. 9. [3] OL L 64, 2007 3 2, p. 1. [4] OL L 352, 2008 12 31, p. 12. [5] OL L 354, 2008 12 31, p. 51.